Temeljem odredbi članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) i članka 31. Statuta Općine Vidovec („Službeni vjesnik Varaždinske županije“ broj 20/21), Općinsko vijeće Općine Vidovec na 33. sjednici održanoj 23. prosinca 2024. godine donosi

**ODLUKU  
o prijenosu prava vlasništva opreme u korist**

**ustanove Dječjeg vrtića Škrinjica**

I.

Ovom Odlukom o prijenosu prava vlasništva opreme u korist ustanove Dječjeg vrtića Škrinjica utvrđuje se sljedeće:

- da je Općina Vidovec vlasnik građevine dječjeg vrtića izgrađene na katastarskoj čestici broj 69/9 upisanoj u z.k.ul. 3782 Vidovec, a koja građevina je Odlukom o davanju na korištenje i upravljanje zgrade dječjeg vrtića u Vidovcu, KLASA: 372-01/21-01/01, URBROJ: 2186/10-01/1-21-01 od 25. siječnja 2021. godine, dodijeljena na korištenje i upravljanje ustanovi Dječjem vrtiću Škrinjica sa sjedištem u Vidovcu, Ulica Vladimira Nazora 11, OIB: 24880230716;

- da je Općina Vidovec provela otvoreni postupak javne nabave za dogradnju dječjeg vrtića Škrinjica kao i postupak jednostavne nabave opreme i namještaja za potrebe opremanja dograđenog dijela zgrade dječjeg vrtića Škrinjica ukupne vrijednosti opreme i namještaja u iznosu 32.478,86 EUR sa PDV-om i isto financirala proračunskim sredstvima Općine Vidovec,

- da je Općina Vidovec za potrebe dječjeg vrtića nabavila timer motorni BC 500 B vrijednosti 229,90 EUR s PDV-om te klima uređaj Midea Xtreme 3,5 kW s montažom vrijednosti 850,31 EUR s PDV-om i navedeno financirala proračunskim sredstvima Općine Vidovec,

- da je učinkovito upravljanje predškolskim sustavom u Općini Vidovec u interesu društvenog, gospodarskog i socijalnog interesa mještana Općine Vidovec.

II.

Sukladno utvrđenom u točki I. ove Odluke, prenosi se bez naknade u vlasništvo ustanove Dječjeg vrtića Škrinjica sa sjedištem u Vidovcu, Ulica Vladimira Nazora 11, OIB: 24880230716, oprema i namještaj navedeni u točci I. ove Odluke, ukupne vrijednosti 33.559,07 EUR sa PDV-om prema specifikaciji koja je sastavni dio ove Odluke, ali nije predmet objave.

III.

Ova Odluka stupa na snagu prvog dana od dana objave u „Službenom vjesniku Varaždinske županije“.

KLASA: 406-03/24-04/11

URBROJ: 2186-10-01/1-24-21

Vidovec, 23. prosinca 2024.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović